**LIETUVOS RESPUBLIKOS SOCIALINĖS APSAUGOS IR DARBO MINISTRAS**

**Į S A K Y M A S**

**DĖL TECHNINIO REGLAMENTO „ASMENINĖS APSAUGINĖS PRIEMONĖS“, PATVIRTINTO SOCIALINĖS APSAUGOS IR DARBO MINISTRO 2000 M. LIEPOS 3 D. ĮSAKYMU NR. 69, DALINIO PAKEITIMO**

2001 m. balandžio 23 d. Nr. 52

Vilnius

Siekdama suderinti techninį reglamentą „Asmeninės apsauginės priemonės“ su Europos Parlamento ir Tarybos direktyva 89/686/EEC, iš dalies keičiu techninį reglamentą „Asmeninės apsauginės priemonės“, patvirtintą socialinės apsaugos ir darbo ministro 2000 m. liepos 3 d. įsakymu Nr. 69 (Žin., 2000, Nr. [65-1967](https://www.e-tar.lt/portal/lt/legalAct/TAR.C15DA3D4D130)):

1. Įrašau Bendrosiose nuostatose, 8.1, 9 ir 12 punktuose bei VII priede po žodžių „įgaliotieji gamintojų atstovai“ žodžius „Europos Bendrijoje ir Lietuvoje“.

2. Išdėstau 1.1 punktą taip:

„1.1. Šiame Reglamente AAP – tai įvairūs prietaisai ar įrenginiai, skirti asmeniui dėvėti ar laikyti, suprojektuoti ir pagaminti asmens apsaugai nuo vieno ar keleto jo sveikatai ir saugai gresiančių pavojų.“

3. Išdėstau 8.1 punktą taip:

„8.1. Prieš pradedant AAP, išskyrus minimas 8.2 punkte, gamybą, gamintojas arba jo įgaliotas atstovas Europos Bendrijoje ir Lietuvoje pateikia vieną AAP modelį EB tipo tyrimui, kaip nurodyta 10 punkte.“

SOCIALINĖS APSAUGOS IR

DARBO MINISTRĖ VILIJA BLINKEVIČIŪTĖ